# AKM

### Wikipedia

AKM (Автомат Калашникова Модернизированный - Avtomat Kalashnikova Modernizirovannyj) on AK-47-rynnäkkökiväärin modernisoitu versio, jota on valmistettu huomattavasti enemmän kuin alkuperäistä AK-47:ää. Aseen valmistus aloitettiin vuonna 1959 ja se on ollut massatuotannossa AK-74-rynnäkkökivääriin siirtymiseen asti.

Suurin ero vanhaan AK-47 kivääriin on levyprässätty runko vanhan jyrsityn sijasta. Pienempiä eroja ovat mm. uudelleenmuotoiltu etutähtäin, vaihdin, laatikon kansi ja liekinsammutin. Myös takatähtäimen säätövara muutettiin 800 metristä 1000 metriin. Myöhemmässä vaiheessa pistoolikahvoja alettiin valmistamaan bakeliitista vanhempien puisten sijaan; myös bakeliittilippaiden valmistus aloitettiin vanhojen metallisten lisäksi. Toiminnallisesti ase on sama kuin edeltäjänsä AK-47. AKM käyttää AK-47:n tapaan 7,62x39 mm patruunoita ja aseen lippaat ovat yhteensopivia AK-47:n sekä RPK-pikakiväärin kanssa.

Asetta on valmistettu ja viety useaan maahan ja kopioineen se onkin useimmiten tavattu Kalashnikov-sarjan ase. Vaikkei AKM olekaan enää virallisesti Venäjän armeijan palvelusase, sitä käytetään edelleen. Syynä tähän on 7,62x39 mm patruunan AK-74:n käyttämää 5,45x39 mm patruunaa parempana pidetty läpäisykyky.

Haettu osoitteesta http://fi.wikipedia.org../../../a/k/m/AKM_785b.html

Luokka: Rynnäkkökiväärit

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Español
- Polski